宋衍鏞

宋衍鏞，字振东，贵州瓮安人，清朝官員，同進士出身。

 生平 
道光二十年（1840年）庚子科進士，三甲七名，分發福建知縣。道光二十四年（1844年），任上杭縣知縣，深受邑人愛戴。民国《上杭县志》有传。《上杭县志》：宋衍镛，字振东，瓮安进士，分发福建，佐督府幕有功。道光二十四年，署邑篆，礼贤下士，约己爱民。念祖父俱以廉吏名当世，兢兢自矢，不敢稍失持守，治事勤而慎，故不劳而有成，律己清而明，故人不敢以巧诈试。时当道光季年，风俗凋敝，匪徒潜伏，蠢蠢欲动，绳以严法，不稍宽假，遇两造质讯曲直，立判案无留牍，士以文艺进质，虽事冗必以礼接，诱掖奖劝，娓娓不休。卒至讼狱衰恩，道不拾遗。卸篆后，贫不能治装，邑人醵资以赆其去也。民不能忘，勒石颂德。邑人莫太史树椿称，六十年中阅县长三十余人，所心悦而诚服者，唯浙江进士潭公及公二人云。

 参考资料 

民國《上杭县志》

Category:清朝上杭縣知縣